Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 476/13/2202	Galanta, 12.6.2014
EEČ : 2-17-205-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
si v mieste trvalého bydliska a všade tam, kde sa zdržiavala riadne neplnila, čo aj z nedbanlivosti, svoju zákonnú povinnosť vyživovať svoje deti XXXXX, nar. 04. 08. 1999, XXXXX, nar. 30. 08. 2000 a XXXXX, nar. 29. 07. 2006, ktorá jej vyplýva zo zákona o rodine č. 36/2005 Z. z. v znení neskorších predpisov ako aj z rozsudkov Okresného súdu Galanta, sp. zn. 16P/10/2010-39 zo dňa 28. 06. 2010, právoplatného dňa 29. 07. 2010, sp. zn. 16P/7/2011-35 zo dňa 23. 03. 2011, právoplatného dňa 17. 05. 2011, podľa ktorých je zaviazaná prispievať na výživu sumou na každé dieťa vo výške 25,38 Eur mesačne a následne vo výške 30 % zo sumy životného minima na nezaopatrené dieťa podľa osobitného zákona č. 601/2003 Z. z. a príslušného Opatrenia MSPVaR SR s účinnosťou od 01. 07. každého roku, ktoré výživné je splatné vždy do 15. dňa toho ktorého mesiaca vopred spolu k rukám starej matky detí XXXXX, si túto svoju povinnosť riadne, včas a pravidelne neplnila v období od 1. februára 2013 do mája 2014, čím jej za uvedené obdobie vznikol dlh na nezaplatenom výživnom na všetky deti spolu vo výške 903,17 Eur, pričom uvedeného konania sa dopustila po tom, čo bola dňa 27. 07. 2012 trestným rozkazom Okresného súdu Galanta, pod sp. zn. 1T 162/2012-98 právoplatným odo dňa 30. 01. 2013 za taký čin odsúdená,

lebo zanikla trestnosť činu

Odôvodnenie:
Vyšetrovateľ PZ Okresného riaditeľstva PZ XXXXX, odbor kriminálnej polície  sp. zn. ORP-307/OEK-SA-2013 zo dňa 30.09.2013 začal podľa § 199 ods. 1 Trestného poriadku trestné stíhanie a zároveň podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1, ods.3 písm. c/ Trestného zákona, ktorého sa mala obvinená dopustiť na tom skutkovom základe, ako je uvedené vo výrokovej časti tohto uznesenia.

	Dôkazmi zadováženými v priebehu prípravného konania bolo preukázané spáchanie skutku, a to jednak priznaním sa samotnej obvinenej, výpoveďou XXXXX, ktorej boli maloleté deti zverené do starostlivosti, ako aj listinnými dôkazmi.  

 	Z podaného trestného oznámenia zo dňa 24.09.2013, výsluchu oznamovateľky XXXXX v procesnom postavení svedka – poškodeného vyplýva, že obvinená si riadne neplnila svoju vyživovaciu povinnosť na svojho syna XXXXX (nar. XXXXX), XXXXX XXXXX (nar. XXXXX) a dcéru XXXXX od mesiaca august 2011 až do mesiaca máj 2014, hoci bola k plneniu svojej vyživovacej povinnosti zaviazaná rozsudkami Okresného súdu Galanta č. k., 16P/10/2010-39 zo dňa 28. 06. 2010, právoplatného dňa 29. 07. 2010, č.k. 16P/7/2011-35 zo dňa 23. 03. 2011, právoplatného dňa 17. 05. 2011 zaviazaná prispievať na výživu sumou na každé dieťa vo výške 25,38 Eur mesačne a následne vo výške 30 % zo sumy životného minima na nezaopatrené dieťa podľa osobitného zákona č. 601/2003 Z. z. a príslušného Opatrenia MSPVaR SR s účinnosťou od 1. 7. každého roku vždy do 15. dňa toho ktorého mesiaca vopred k rukám starej matky detí XXXXX. Celková suma nezaplateného výživného za uvedené obdobie je teda 722,67 Eur. 

Obvinená XXXXX vo svojej výpovedi zo dňa 19.12.2013 uviedla, že si je vedomá svojej vyživovacej povinnosti a vie, že má dlh na výživnom voči svojim deťom a uviedla, že dlžné výživné doplatí. Dňa 31.01.2014 obvinená predložila poštovú poukážku zo dňa 16.01.2014 o úhrade výživného vo výške 77 Eur. Ďalej dňa 28.3.2014 pri konaní o dohode o vine a treste obvinená predložila poštové poukážky o úhrade výživného zo dňa 17.02.2014 vo výške 75 Eur, zo dňa 17.02.2014 vo výške 10 Eur, zo dňa 18.03.2014 vo výške 75 Eur a zo dňa 24.03.2014 vo výške 10 Eur.  Dňa 26.05.2014 obvinená na verejnom zasadnutí Okresného súdu v Galante predložila poštové poukážky o úhrade výživného celkovo vo výške 920 Eur, teda celá suma zaostalého výživného od mesiaca februára 2013 do mesiaca máj 2014 bola uhradená a súčasne uviedla, že spáchanie trestného činu obvineným nemal trvalo nepriaznivé následky. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 odsek 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinená svojím konaním splnila podmienky  uvedené v ustanovení § 86 odsek 1 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka